Asiyesikia la mkuu huvunjika guu

ASIYESIKIA LA MKUU HUVUNJIKA GUU
Maana ya methali hii ni kwamba mtu kama siku zote hatilii maanani ushauri wa mkubwa wake basi huwa anaishia kujutia maishani. Hutumika sanasana kuwaonya watu kuwacha tabia zao mbaya zitakazo kuja kuwaharibia maisha mbeleni. 
Palitokea mtoto mmoja wa kiume kwa jina Tim. Tim alikuwa mvulana wa kipekee, macho yake, yalitegezeka kana kwamba alikuwa akisinta, Alikuwa mweupe kama hurulaini, urefu wake ulivutia wanawake wengi. Alikuwa amejaa miraba minne ingawaje alikuwa bado mdogo. Nywele zake zilingaa na nyeusi kana kwamba alitumia kemikali.
Tim alipendwa sana na jamii na alisifiwa kila kona ya kijiji kwa uzuri wake na utendaji wake kazi. Mama yake hata hivyo bila kuachwa nyuma alikuwa wa kwanza kama mfuko wa shati kumsifi mwanawe. Wasichana wengi vile vile walipenda kujipitishapitisha mbele yake lakini kama wanavyosema wahenga kwamba chema chajiuza kibaya cha jitembeza. Tim hakuwahi kuwamezea mate. 
Siku zote wahenga na wahenguzi hawakukosea waliposema kuwa, kilicho safi hakikosi doa na mgema akisifiwa tembo hulitia maji. Tim alianza kujihusisha na kundi la vijana waliokuwa kazi yao kubwa ni kuiba. Vijana hao walipenda kuiba na waliwatatiza wanakijiji mahala walipokuwa wanakaa.
Tim pamoja na wenzake walipenda kutumia madawa ya kulevya na kila mara walilewa chakari. Wazazi wake Tim walihuzunika sana kwa sababu mwana wao mpendwa sana alijiweka kuwa kichwa maji. Hata hivyo, licha ya kuhuzunika, walimpa ushauri mara kwa mara na kumwambia awachane na kundi linampotosha. 
Wanajamii walimpenda sana na walimuita na kumueleza athari ya mambo anayofanya lakini ukweli ni kwamba sikio la Tim lilikuwa limejazwa uchafu na sidhani alikuwa tayari kutoa uchafu huo. Tim hakuwahi hata siku moja kuyatilia maanani maneno ya wakubwa wake. 
Siku moja wakati wa mchana mvulana mmoja alikuwa maji kunde, mfupi ma mnene kidogo na alikuwa na masikio yalisimama tisti, alikuja mbio hadi pale wazazi wa Tim walipokuwa wamekaa. Alikuwa anahema ni kana kwamba alikuwa injini bovu. Wazazi wake Tim walishangaa wasijuwe kilichokuwa kikiendelea. Mvulana yule alisema kwa hamaki kuwa anauliwa, twende tukamsaidie. 
Wazazi wake Tim bila kuelewa ni nini waliondoka kwa upesi na kumfuata kijana yule. Walifika kwa barabara na kupata watu wengi wamerundikana pamoja. Walipenyezapenyeza na kuingia kwenye sisisi hiyo. Maskini wa mungu! Alikuwa amelala chini akidhini dakika chache zilibakia akate roho. Wazazi wake walilia sana na Tim neno la mwisho alilosema ni, Nisameheni wazazi wangu. Kwa kweli asiyefunzwa na mamae hufunzwa na ulimwengu. Hadithi hii inatusaidia kujua kwamba ni vizuri kusikia mahusia ya wakubwa wako pamoja na wadogo wako sababu tusije kujutia mbeleni.